London 1904: Rasprodaja dragocenosti kraljice Drage Obrenović

Aukcijska kuća Messrs. Christie, Manson & Woods, danas poznata pod imenom Christie’s Auctions, krajem 1904. godine ponudila je na aukcijsku prodaju dragocenosti tragično preminule srpske kraljice Draginje Drage Obrenović. Vredni i unikatni kraljevski predmeti stavljeni su na aukciju za koju je u Evropi vladalo veliko interesovanje. Za poreklo ovih predmeta, iz ove aukcijske kuće su naveli da su stavljeni u prodaju po nalogu njenih “naslednika” (sold by order of her heirs). Engleski putopisac Harry de Windt zabeležio je da su se dragocenosti kralja Aleksandra i kraljice Drage mesecima ostavljale u beogradskim zalagaonicama. Domaće aukcije organizovane u ulici Kneginje Ljubice broj 1, u Beogradu, bile su tek uvertira...